  Туспуктэм: Константин Вознесенских Майя Бывальцева Матысь нуналъёсы, 27-тӥ но 28-тӥ толсуре Удмуртиын Сибырысь антициклонлэн кужымез шодськоз, куазь шыпыт луоз, шӧдскымон лымыяны кулэ ӧвӧл. Со сярысь улосвыл Гидрометцентрлэн пресс-службаез ивортӥз. Температура пумен лэзькоз: вуоно уе -15, нуназе -12 градусозь. 28-тӥ толсуре уйин -14…-19, нуназе -9…-14 градус возиськоз. Покчиарняе, 29-тӥ толсуре, элькунэтӥ циклонлэн дурыз ортчоз, соин валче тросаз ёросъёсын кӧня ке лымыялоз, лымшор палан тросгес лымы усёз. Уйин -11…-16, нуназе -5…-10 градус луоз. Тӧл секундскын 6-11 метрозь кужмоялоз. 30-тӥ толсуре озьы ик лымыялоз. Уйин -9…-14, нуназе -6…-11 градус возиськоз. Сюресъёс вылын йӧвалег. Нырысь-валысь чакланъёсъя, 31-тӥ толсуре шунытскоз, вуоно арлэн нырысетӥ нуналъёсаз озьы ик шуныт луоз.  Тегъёс: куазь Гидрометцентр Удмуртия  